Source: https://www.jogiforum.hu/hirek/32770
Timestamp: 2019-03-19 02:09:33+00:00

Document:
Jogosult-e adótámogatásra, aki szövetségi szinten köt biztosítást? - Ismét a Legfelsőbb Bíróság előtt az amerikai egészségügyi törvény | hírek | Jogi Fórum ﻿
A The New York Times szerint ha a bíróság a Virginia állambeli felperesek keresete javára ítél, akkor kis jövedelműek milliói válnak majd jogosulatlanná az adótámogatásra, ami destabilizálhatja, sőt, akár el is buktathatja a törvényt.
Az ügy lényege, hogy a biztosítási szerződéseket úgynevezett digitális "tőzsdéken" lehetett megkötni. Azokban a tagállamokban, amelyek nem nyitottak saját "tőzsdét" - az 50-ből több mint 30 volt ilyen -, ezt a szerepet a szövetségi állam vállalta magára.
A konzervatív csoportok által támogatott felperesek ezt vitatják, és azt állítják, hogy ilyen kedvezmény csakis azoknak jár, akik tagállami tőzsdéken kötötték meg biztosításukat. A richmondi fellebbviteli bíróság júniusban ellenük ítélt, ugyanakkor egy ugyanilyen szintű bíróság amerikai fővárosnak otthont adó Columbia Kerületben a panaszosok javára hozott ítéletet.
A Legfelsőbb Bíróság gyakran be szokott avatkozni, ha az igazságszolgáltatás alsóbb szintjein egymásnak ellentmondó ítéletek születnek. Jelen esetben erre nem lett volna feltétlenül szükség, mert a washingtoni bíróság szeptemberben megsemmisítette saját határozatát, és decemberre új tárgyalást tűzött ki.
Az egészségügyi reform, amit Barack Obama kormányzása legfontosabb vívmányának, két évvel ezelőtt, egyetlen bírói szavazattal, 5-4 arányban túlélt már egy legfelső szintű bírósági tárgyalást. Akkor a per tárgya a törvény központi, legvitatottabb eleme volt az, hogy kötelezővé tehető-e egyéni egészségbiztosítás.
Ahhoz, hogy a Legfelsőbb Bíróság befogadjon egy ügyet, négy bíró szavazata szükséges. Jelen esetben a támogatók a The New York Times feltételezése szerint azok lehettek, akik 2012 júniusában a kisebbségben maradtak: Antonin Scalia, Anthony M. Kennedy, Clarence Thomas és Samuel A. Alito.
A republikánusok, akik mindvégig ellenezték az egészségügyi reformot, annak eltörlését a 2012-es elnökválasztás egyik leghangsúlyosabb kampánytémájaként kezelték, és arra Mitt Romney ígéretet is tett. A párt jobbszárnya a "félidős" választások és a szenátusnak a demokratáktól való elhódítása nyomán is megpróbálkoznak a jogszabály-csomag visszavonatásával, igaz, a frissen megszerzett szövetségi felsőházban nincs meg az ehhez szükséges 60 mandátumuk.

References: Bíróság 
 bíróság 
 bíróság 
 bíróság 
 Bíróság 
 bíróság 
 Bíróság